Franța interzice testele de virginitate. Ce riscă doctorii care eliberează astfel de certificate.
Doctorii din Franţa care eliberează certificate de virginitate riscă un an de închisoare şi 15 mii de euro amendă. Sunt prevederi din legea împotriva separatismului musulman, care urmează să intre la vot.
Cei care fac legea în Franţa spun că testele de virginitate sunt o practică degradantă şi le încalcă femeilor dreptul de a dispune de corpul lor. La control vin în special fete din familiile musulmane, care trebuie să demonstreze cu un certificat parafat de un medic că sunt virgine."E o încălcare evidentă a drepturilor femeii, a libertăţilor sale. Ce e asta un certificat de virginitate? Fetele sunt controlate dacă au avut raporturi sexuale. Suntem în 2020, în Europa! Sunt practici care nu sunt compatibile cu valorile noastre, cu democraţia, cu libertatea."Să ne uităm şi în curtea noastră. La noi există încă părinţi care-şi duc fetele la control să afle dacă sunt… fete mari. Consultul ginecologic costă 50 de lei, nu doare, însă experienţa e dramatică şi umilitoare. Dar, dincolo de umilinţă, OMS a spus că prezenţa himenului la o femeie nu dovedeşte că ea NU a făcut nicodată sex. De altfel, himenul se poate rupe şi fără un raport sexual. În plus, anumite femei se nasc fără himen.